Nagraadse programme in meganiese en megatroniese ingenieurswese
​Die onderstaande Nagraadse Programme is in die Departement Meganiese en Megatroniese Ingenieurswese beskikbaar:
NG Dip in Ingenieurswese
MIng Navorsing (Meganies)
MIng Navorsing (Megatronies)
PhD in Ingenieurswese
Vir meer inligting relevant vir internasionale studente, besoek asb. die webwerf van ons Internasionale Kantoor​.
Nagraadse Diploma in Ingenieurswese (Meganiese Ingenieurswese)
​Let asseblief daarop dat die prim^re fokus van hierdie ingenieursgraad hernieubare en volhoubare energietegnologie en verwante studies insluit. Studente wie hierdie graad voltooi het, sal uitstekende agtergrondkennis en spesifieke kundigheid het en hulself goed vestig om werk te verkry of verdere studie in die opwindende en groeiende nasionale en internasionale ontwikkelende hernubare energie-veld.
Toelatingsvereistes – NG Dip in Ingenieurswese
Studente wat een van die volgende kwalifikasies het, kan toegelaat word tot die NG Dip in Ingenieurswese-program:
Om aanvaar te word in die NG Dip in Ingenieurswese-program moet ŉ student normaalweg sy / haar voorgraadse kwalifikasie in die minimum vereiste aantal jare voltooi het. BSc gegradueerdes moet ŉ gemiddeld van ten minste 60 % behaal in die finale jaar van die BSc-program. B Tech gegradueerdes moet ŉ gemiddeld van ten minste 65 % behaal oor die hele periode, asook ŉ gemiddeld van ten minste 65 % in die finale jaar.
Die Fakulteitsraad mag, op aanbeveling van die Departementele Voorsitter, toelating verleen aan ŉ voornemende student vir die NG Dip in Ingenieurswese al voldoen die student nie aan die bogenoemde vereistes nie, maar wat wel op ŉ ander manier bewys kan lewer dat hy/sy ŉ gelykstaande vlak van bevoegdheid het.
Omvang – NG Dip in Ingenieurswese
Met voltydse studie is dit moontlik om die NG Dip in Ingenieurswese in een (1) akademiese jaar te voltooi. Die maksimum toegelate tyd is twee (2) jaar. Die minimum toegelate tyd om die NG Dip in Ingenieurswese deeltyds te voltooi sal afhang van die student se vordering. Die maksimum tyd toegelaat vir deeltydse studie in die program is twee jaar.
Besoek asb. die webwerf van die Sentrum vir Hernubare en Volhoubare Energie Studies (Centre for Renewable and Sustainable Energy Studies (CRSES))​ ​vir meer inligting oor hierdie program en ook die bogenoemde modules. Vir meer inligting Kliek hier
Voornemende studente moet daarop let dat die modules aangebied in die NG Dip in Ingenieurswese elke jaar hersien sal word, in ag genome die vinnig-veranderende konteks van die hernubare en volhoubare energie, en ook die beskikbaarheid van kundiges op die gebied.
Studente kan by die Nagraadse Toelatingskomitee aansoek doen om erkenning van modules van ander departemente of instellings. Daar sal egter geen erkenning gegee word vir modules wat deel uitmaak van ŉ ander kwalifikasie nie. Die Komitee sal elke module assesseer en oorweeg of die module gelyk is aan ŉ nagraadse module.
Deeltydse studente moet van kampus af toegang hê tot die internet asook e-pos. Alle studente moet klasse, toetse en eksamens op kampus bywoon.
Gestruktureerde Meestersgraad in Meganiese Ingenieurswese: MIng Gestruktureerd (Meganies)
1. BIng - 4jaar graad
Om aanvaar te word vir die MIng Gestruktureerd (Meganies) moet ŉ student normaalweg sy/haar voorgraadse kwalifikasie in die minimum vereiste aantal jare voltooi het met ŉ gemiddeld van ten minste 60 %, uitgewerk oor die hele periode, asook ŉ gemiddeld van ten minste 60 % in die finale jaar. Let egter daarop dat a.g.v. die verskeie graderingskemas wat internasionaal gebruik word, is ŉ punt van 60 % van universiteite anders as Stellenbosch, nie ŉ outomatiese aanduiding van aanvaarding nie.
Die MIng Gestruktureerd is spesiaal verwek om Ingenieurswese vaardighede aan studente uit diverse agtergronde en nasionaliteite, wat gemotiveerd is om 'n bydrae te lewer in die hernubare energie veld. Voornemende aansoekers word egter aangeraai dat 'n bewese analitiese agtergrond beide in Wiskunde en Fisiese Wetenskappe noodsaaklike voorvereistes is om hierdie graad program suksesvol te voltooi.
Die departementele toelatings komitee wend diskresie veral met dit in gedagte.
Omvang – MIng Gestruktureerd (Meganies):
Met voltydse studie is dit moontlik om die MIng Gestruktureerde program in een (1) akademiese jaar (oor ŉ periode van laat Januarie tot laat November) te voltooi. Die maksimum toegelate tyd om die MIng Gerstruktereerd (Meganies) program te voltooi is twee (2) jaar. Die minimum toegelate tyd om die program deeltyds te voltooi, sal afhang van die student se vordering. Die maksimum toegelate tyd vir deeltydse studie in hierdie program is drie (3) jaar.
Lees hier meer oor die uiteensetting van die program ...​
Besoek asb. die webwerf van die Sentrum vir Hernubare en Volhoubare Energie Studies (Centre for Renewable and Sustainable Energy Studies (CRSES)) vir meer inligting oor hierdie program en ook die bogenoemde modules.​
Die aard van die projek moet ŉ hoë-vlak praktiese toepassing van die nagraadse kursuswerk weerspieël. Deeltydse studente handel gewoonlik hulle projekte in die industrie af.
Navorsingsmeestersgraad in Ingenieurswese Meganies of Megatronies: MIng Navorsing (Meganies) of MIng Navorsing (Megatronies)
Toelatingsvereistes – MIng Navorsing:
Studente wat een van die volgende kwalifikasies het, kan toegelaat word tot die MIng Navorsingsprogram:
Om aanvaar te word vir die MIng Navorsingsprogram moet ŉ student normaalweg sy / haar voorgraadse kwalifikasie in die minimum vereiste aantal jare voltooi het met ŉ gemiddeld van ten minste 60 %, uitgewerk oor die hele periode, asook ŉ gemiddeld van ten minste 60 % in die finale jaar. Let egter daarop dat a.g.v. die verskeie graderingskemas wat internasionaal gebruik word, is ŉ punt van 60 % van universiteite anders as Stellenbosch, nie ŉ outomatiese aanduiding van aanvaarding nie.
In buitengewone omstandighede kan die Fakulteitsraad, op aanbeveling van die Departementele Voorsitter, toelating verleen aan ŉ voornemende student vir die MIng Navorsingsprogram al voldoen die student nie aan die bogenoemde vereistes nie, maar wat wel op ŉ ander manier bewys kan lewer dat hy/sy ŉ gelykstaande vlak van bevoegdheid het.
Die MIng Navorsingsprogram is normaalweg nie beskikbaar vir deeltydse studente nie.
Omvang – MIng Navorsing:
Die MIng Navorsingsprogram is ŉ veeleisende program en neem gewoonlik twee (2) akademiese jare van voltydse studie om te voltooi. Vir die MIng Navorsing (Meganies), MIng Navorsing (Megatronies), moet ŉ student normaalweg die volgende voltooi:
• vyf (5) aanvullende 800-vlak modules (16 SAQA krediete elk), gevolg deur
• ŉ navorsingstesis van 1 800 uur in Meganiese, Megatroniese, Lugvaartkunde of Mariene Ingenieurswese.
Die modules moet ten minste een (1) nagraadse Wiskunde of Toegepaste Wiskunde module, en ten minste twee (2) gevorderde ingenieursmodules (tipies gekies uit Vloeimeganika, Warmteoordrag, Dinamika, Soliede Meganika, Ontwerp en Beheer) insluit. Die oorblywende modules kan fokus op die tesis-onderwerp. Studente moet hulle modules kies in oorleg/samewerking met hulle studieleier. Hoogstens een (1) van die 800-vlak modules mag op ŉ self-studie basis gedoen word indien die nodige teorie vir die tesis nie in die beskikbare modules aangebied word nie.
Studente kan aansoek om erkenning van modules van ander departemente en instellings. ŉ Opsomming van die kursus-inhoud, met ŉ duidelike uiteensetting van die vlak en omvang, moet tesame met die aansoek ingedien word vir oorweging.
Die aard van die tesis moet gesien word as ŉ navorsingswerk. Die tesis sal geëksamineer word deur die studieleier, ŉ interne eksaminator en (ŉ) eksterne eksaminator(s). Kandidate wat in Desember wil gradueer, moet hulle tesisse tipies vroeg in September inhandig. Die ooreenstemmende datum vir die Maart gradeplegtigheid is tipies laat November (verwys na die M en PhD studiegids vir korrekte datums).
Tesame met die tesis, moet die kandidaat ook ten minste een (1) navorsingsartikel, gebaseer op hulle navorsing, skryf wat deur die Nagraadse Komitee gekeur sal word of dit geskik is vir aanbieding by ŉ internasionale konferensie.
Doktor in die Wysbegeerte (Ingenieurswese): PhD (Ing)
Om toelating tot die PhD-program te verkry moet die student normaalweg, tesame daarmee om aan die toelatingsvereistes te voldoen, die volgende hê:
Studente moet ook die Algemene reëls rakende die relevante program lees soos uiteengesit in Deel I en II van die Jaarboek van die Universiteit van Stellenbosch.
Elke PhD kandidaat moet, tipies binne ses (6) tot nege (9) maande na eerste (1ste) registrasie, en in ag genome die onderstaande keerdatums, ŉ geskrewe navorsingsvoorstel en 'n uitvoerende opsomming inhandig. Die navorsingsvoorstel (tipies 20-30 bladsye) moet die volgende bevat:
• ŉ Aanbieding (ongeveer 15-25 minute) deur die kandidaat oor die navorsingsvoorstel, sowel as antwoorde van die kandidaat op vrae gestel deur die paneel oor die voorstel en die beplande navorsing.
ŉ Bestuursopsomming is verpligtend – verwys asb. na die M en PhD studiegids vir besonderhede.